[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Toomas Peterson: teater, raamatukogu, kunstihoone, kuhu ku\u0308ll neid rajada?"}, {"text_idx": "#000004", "text": "Peame rajama va\u0308iksemaid, mobiilsemaid ja polu\u0308funktsionaalsemaid hooneid ajaloo, kultuuri ja tuleviku eksponeerimiseks ja tarbimiseks, kirjutab Toomas Peterson."}, {"text_idx": "#000006", "text": "Kui oleme u\u0308le saanud hetkelisest peataolekust, oma rivid joonde ajanud, on rohkem aega ka tulevikuvaadeteks, sealhulgas sellele, milliseid kultuuriehitisi soovime rajada."}, {"text_idx": "#000007", "text": "Rohepo\u0308o\u0308re ja praeguste ning tulevaste viirustu\u0308vedega koos elamine viitavad va\u0308ga tugevalt meid siduvate majandusstruktuuride paradigmaatilistele muutustele. Ja nende muutustega kaasnevad ka u\u0308hiskondlike ja sotsiaalsete suhete olulised nihked. Nende su\u0308steemide ja allsu\u0308steemide ra\u0308gastik reageerib to\u0303ugetele va\u0308liskeskkonnast, viimaseks mu\u0308ksatuseks oli viiruste laialdane pealetung ennast looduse krooniks pidavale inimkonnale."}, {"text_idx": "#000008", "text": "Aga kas me tajume, kuidas need su\u0308steemid reageerivad va\u0308liskeskkonna muutustele? Ilmselt konkreetselt mitte, pigem peaksime aru saama, et vanad arusaamad u\u0308hiskondlikust korraldusest tuleb ja\u0308rk-ja\u0308rgult minetada ning tuleb olla valmis muutusteks. Muutused peavad toimuma ka tulevikus meie poolt rajatavate hoonete iseloomudes ja funktsionaalsustes."}, {"text_idx": "#000009", "text": "Inimesed on la\u0308bi aegade u\u0308mbritsenud end ko\u0303ikvo\u0303imalike hoonetega, funktsionaalsuse tagamiseks, kuid ka ilumeele rahuldamiseks. Nu\u0308u\u0308d on Eestis lahvatanud diskussioon kultuurkapitali raha jagamiseks."}, {"text_idx": "#000010", "text": "Riigikogu kultuurikomisjon otsustas ta\u0308iskogule teha ettepaneku nimetada neli riiklikult ta\u0308htsat kultuuriehitist: Tartu su\u0308dalinna kultuurikeskus, Narva Kreenholmi kultuurikvartal, Arvo Pa\u0308rdi nimeline muusikamaja ja rahvusooperi praeguse hoone juurdeehitus, kusjuures lo\u0303ppha\u0308a\u0308letus nn suures saalis peaks toimuma juba kevadistungja\u0308rgu lo\u0303puks. Ja\u0308ttes ko\u0303rvale pisut marginaalsemad objektid, keskendun edaspidi Estoniale ja Su\u0308kule."}, {"text_idx": "#000011", "text": "Poolteist aastat tagasi, enne ka\u0308esolevat tervishoiukriisi, arvasin, et Tallinna Linnahall tuleb lammutada. Selmet rahmeldada ja kulutada aega kesklinna ooperiteatri juurdeehitusega, mille realiseerimine on u\u0308limalt kahtlane, u\u0308ksko\u0303ik mis vormis, maa peal vo\u0303i maa peal, on meil pa\u0308rast kolemaja ehk Linnahalli lammutamist maa-areaal olemas."}, {"text_idx": "#000012", "text": "Loome uue funktsionaalsuse ja mere poolt vaadeldava maama\u0308rgilise, elegantse hoone. Modernse, turismi elavdamiseks vajaliku konverentsikeskuse vo\u0303ime ehitada loogiliselt lennujaama la\u0308histele."}, {"text_idx": "#000013", "text": "\"Aga kui suudeti rajada koletemplid uue endise bussipargi ja vana kaubamaja kohale, kas siis saab oodata midagi paremat hoone na\u0308ol kesklinna parki?\""}, {"text_idx": "#000014", "text": "Su\u0308ku problemaatika tagapo\u0303hjaks on muidugi osade tartlaste soov viimase suure konventsionaalse so\u0303ja tagaja\u0308rgede likvideerimine su\u0308dalinnas. Aga kui suudeti rajada koletemplid uue endise bussipargi ja vana kaubamaja kohale, kas siis saab oodata midagi paremat hoone na\u0308ol kesklinna parki?"}, {"text_idx": "#000015", "text": "Raamatukogude funktsioonid muutuvad kiiresti, sh virtuaalsemaks ja samal ajal on Tartul olemas ca 40 aastat tagasi ehitatud suur ja hoonena ja\u0308ik u\u0308likooli raamatukogu. See, et kunagi oli u\u0308likooli oma n-o\u0308 akadeemilisem ja linna oma n-o\u0308 rahva poole suunatud, enam ei pa\u0308de. Veelgi enam, u\u0308likooli raamatukogu on kesklinna pargist ainult kiviviske kaugusel."}, {"text_idx": "#000016", "text": "Kunstimuuseum saab oma eksponeerimisi ja fondide sa\u0308ilitamisi suunata osaliselt hiigelsuurde Eesti Rahva Muuseumi. Miks me ehitame veel juurde hooneid, mis vajavad u\u0308lalpidamist, asjaajamist ja kui u\u0308hiskondlikud ning majandusstruktuurid muutuvad, vo\u0303ivad taolised hooned ja\u0308a\u0308da u\u0308ksnes hooneteks, ko\u0303ledateks seinteks."}, {"text_idx": "#000017", "text": "Lisame raha pigem teedesse, u\u0308hendustesse, teadusesse ja haridusse, peamiselt palkadesse, mitte betooni ja puitu. Ja Tartu sa\u0308ilitab ning korrastab veetleva pargi keset linna, kus on ruumi nii va\u0308a\u0308rikatele kodanikele kui ka u\u0308hiskonna heidikutele."}, {"text_idx": "#000021", "text": "Kadi Tuul: rohelisem vaade linnapargile"}, {"text_idx": "#000022", "text": "Maarja Vaino: kultuuriehitised ja klassikaline tule-eile-meile olukord"}, {"text_idx": "#000023", "text": "Ott Maaten Estonia juurdeehitusest: ta\u0308pset ajakava ei julge veel va\u0308lja o\u0308elda"}, {"text_idx": "#000024", "text": "Signe Kivi: loodan, et ka Tallinna filmilinnak saab endale rahastuse"}, {"text_idx": "#000025", "text": "Komisjon saadab neli riiklikult ta\u0308htsat kultuuriobjekti riigikogule otsustada"}, {"text_idx": "#000026", "text": "Ragnar Nurk. Linnakindlustused ja kultuuriobjektid"}, {"text_idx": "#000027", "text": "Jaak Allik: enamik kultuurile vajalikust on ehitatud kultuurkapitalist so\u0303ltumatult"}, {"text_idx": "#000028", "text": "Must riiklikult ta\u0308htsatest kultuuriobjektidest: kurss on avatusele ja suuremale publikule"}, {"text_idx": "#000031", "text": "Berk Vaher: su\u0308dalinna kultuurikeskuse puhul vastuseis vaid ro\u0303hutab vajadust"}, {"text_idx": "#000039", "text": "Kaspar Viilup: virtuaalreaalsus vo\u0303ib olla tulevik, aga mitte veel"}, {"text_idx": "#000054", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]